แฟนผมมีประจำเดือนล่าสุดวันที่12มี.ค ครับ หมดประมาณ15-16มี.ค ครับ อาการประจำเดือนเหมือนปกติทั่วไปครับ แต่หลังจากประจำเดือนหมด ได้มีการสอดใส่แบบไม่ได้ใส่ถุงยางอยู่ประมาณ4-5ครั้ง ตลอดระยะเวลาจนเกือบปลายเดือนมี.ค ครับ แต่เป็นการสอดใส่ครั้งเดียวแล้วเอาออกเลยทุกครั้ง ไม่ได้หลั่งเลยสักครั้งนะครับ ตอนนี้วันที่ 2พ.คแล้ว ประจำเดือนของแฟนผมยังไม่มาเลยครับ ไม่ทราบว่าจะท้องหรือป่าวครับ (ปกติแฟนผมประจำเดือนมาไม่ตรงอยู่แล้วด้วยครับ)มีครั้งนึงประจำเดือนแฟนปมเคยหายไป1เดือน แล้วก็ต้นเดือนหน้า ประจำเดือนมาครับ แต่ช่วงนั้นมีการกินยาคุมฉุกเฉินไป ซึ่งครั้งนั้นอาจจะเป็นเพราะยา แต่ครั้งนี้ไม่ได้กินยาอะไรเลยครับ ไม่รู้ว่าสาเหตุที่ประจำเดือนไม่มาเพราะสาเหตุใด ไม่ทราบว่าจะมีโอกาศท้องมั้ยครับ
สวัสดีค่ะ การมีเพศสัมพันธ์ถ้าไม่ได้ใส่ถุงยางอนามัยป้องกันเอาไว้ตลอดเวลานั้น มีโอกาสทำให้เกิดการตั้งครรภ์ได้อยู่เช่นกัน และถึงแม้ไม่มีการหลั่งใน คือทำการหลั่งนอก โอกาสตั้งครรภ์ก็ยังอยู่ได้ประมาณ 4-20%การที่ประจำเดือนไม่มาเกิน 35 วันไปแล้วนั้น อาจมีสาเหตุจากการตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล น้ำหนักตัวมากหรือน้อยผิดปกติ การใช้ยาคุมฉุกเฉินอาจทำให้ประจำเดือนมาคลาดเคลื่อนไปในเดือนนั้นๆได้ แต่ไม่ควรทำให้เกินไปกว่า 35 วันจากรอบก่อนซึ่งควรยืนยันการตั้งครรภ์ก่อนเป็นอันดับแรก สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันที่รพ และหาสาเหตุอื่นๆที่เป็นไปได้ต่อไป